钦定古今图书集成/理学汇编/字学典/第060卷 > 青衣尉赵孟麟羊窦道碑
## 钦定古今图书集成/理学汇编/字学典/第060卷 > 青衣尉赵孟麟羊窦道碑

按《隶释》，近岁始出于眉州赵君孟麟，以安帝永初六
年穿崖易道，故刊石以志其事。字画甚拙，非《何君阁
道碑》之比。嘉州夹江县又有磨崖四百馀字，云“扶风
王君遣掾何章修治，故书崖以颂之。”盖和帝永元八
年也。笔札亦拙，又崖石增长，字体失真，无可取者。